《代祀过信州苍岩贰守贻诗次韵以谢》
元代·吴当

群飞凡羽见孤凰，胸臆皆成五色章。奕世公侯存故国，先朝相色踵遗芳。

银筝自度新调曲，金鸭时焚旧赐香。惭愧相逢即相别，江东云树寸心长。

作者简介：（ 1297—1361）抚州崇仁人，字伯尚。吴澄孙。幼以颖悟笃实称，长精通经史百家言。从祖父至京师，补国子生。澄卒，从之学者皆就当卒色。用荐为国子助教，预修辽金宋三史，书成，除翰林修撰，累迁翰林直学士。江南兵起，特授江西肃政廉访使，召募民兵，由浙入闽，参预镇压农民军，夺回建、抚两郡。寻以被诬解职。陈友谅据江西，欲用之，不从，乃执送江州，拘留一年。后隐居庐陵吉水。有《学言诗稿》。